<classify> Kibadeni aliyewahi kuichezea na kuifundisha klabu hiyo kwa nyakati tofauti, alisema Simba bado ni klabu kubwa na ni jukumu la uongozi wa klabu hiyo kupambana kurejesha heshima ya Yanga.Ina historia nzuri kimataifa kuliko timu yoyote ile kwa Tanzania, bado ina watu wazoefu wa kuiongoza kupata mafanikio, wanachotakiwa kwa wakati huu ni kufanyia kazi upungufu wao ili wafanye vizuri msimu ujao, alisema Kibadeni.Mshambuliaji huyo wa zamani wa timu hiyo na anayeshikilia rekodi ya kufunga mabao matatu katika mechi moja kwenye mechi ya watani wa jadi, alisema hakuna mwana Simba yeyote anayefurahia kuiona timu hiyo ikishindwa kushindana na Yanga kwenye ligi.Azam ndio wamechukua nafasi ya Simba na wasipokuwa makini kwa muda mrefu ligi itakuwa kati ya Yanga, Azam na Simba watakuwa wasindikizaji tu. Lazima kitu kifanyike na kuirejesha Simba heshima yake, alisema Kibadeni.Alisema hakuna ubishi Yanga na Azam ndio timu mbili bora kwenye soka la Tanzania kwa sasa na Simba haina budi kujipanga kushindana nazo.  <topic>: michezo 